Dómur Hæstaréttar Íslands í máli nr. 531 / 2015 Íslenska ríkið og ríkisskattstjóri gegn Glitni HoldCo ehf . Með dómi Hæstaréttar sem kveðinn var upp þann 2. maí 2016 var dómur Héraðsdóms Reykjavíkur frá 21. maí 2015 staðfestur og ákvörðun ríkisskattstjóra um synjun á samsköttun stefnda og dótturfélaga hans vegna gjaldársins 2011 var felld úr gildi Í málinu var deilt um hvort lögfesting á 8. gr. laga nr. 165 / 2010 , sem bætti nýjum málslið við 1. mgr. 55. gr. tekjuskattslaga og tók gildi 31. desember 2010 , fæli í sér afturvirka skattlagningu . Með ákvæðinu var lögfest að samsköttun skuli falla niður með félagi sé það tekið til gjaldþrotameðferðar eða sæti slitameðferð , sbr. 101. gr. laga um fjármálafyrirtæki . Stefndi sótti um samsköttun á árinu 2011 fyrir árið 2010 og síðari rekstrarár . Ríkisskattstjóri hafnaði umsókninni og vísaði til þess að fyrirtæki í slitameðferð gætu ekki notið samsköttunar skv. 1. mgr. 55. gr. sbr. 8. gr. laga nr. 165 / 2010 . Í dómi Hæstaréttar kemur fram að það fari eftir eðli skatts við hvaða tímamark skuli miða þegar meta á hvort skattalöggjöf væri afturvirk og þar með í andstöðu við ákvæði stjórnarskrárinnar . Umrædd lagabreyting hefði ekki tekið gildi fyrr en lokið var meginhluta þeirra atvika sem réðu skattskyldu stefnda . Af þeim sökum var ákvörðun ríkisskattstjóra felld úr gildi .